open-index/open-wikipedia-markdown huggingface dataset:
Högni Reistrup

**Högni Reistrup** (ook geskryf as **Høgni Reistrup**) is 'n sanger en musikant van Tórshavn in die Faroëreilande. Sy musikale invloede sluit Radiohead, Depeche Mode, en The Cure in. Hy het 'n agtergrond in klassieke musiek wat tussen 2007 en 2010 uit sy werke duidelik blyk. Snitte soos "Friðsæla stund" van die album *Hugafar á ferð* en "Náttarvöka" van die album *Trý fet frá tilveruni* dra duidelike kenmerke van klassieke musiek. In sy loopbaan tree hy op in Denemarke, Duitsland, Engeland, die Faroëreilande, en Skotland.

Reistrup se platekontrak is met die onafhanklike Faroëse uitgewer Tutl.

## Diskografie 
Reistrup stel in die noordelike somer van 2007 sy debuutalbum onder die titel *Hugafar á ferð* vry. Die eerste enkelspeler vanaf hierdie album bereik eerste posisie op die Faroëreilande se trefferlys.

Sy tweede album, *Trý fet frá tilveruni*, is op 1 Maart 2010 vrygestel. Die album is in die Faroëreilande opgeneem en in Dublin (Ierland) gemeng.

Reistrup se derde album heet *Samröður við framtíðina* en is op 18 November 2011 vrygestel. Die album is in die Faroëreilande opgeneem en in Reykjavík (Ysland) deur Styrmir Hauksson gemeng.

Op 2 Desember 2013 stel Reistrup sy vierde ateljeealbum, *Áðrenn vit hvörva* ("voor ons verdwyn"), vry. Die album is deels in Augustus 2012 in Berlyn (Duitsland) opgeneem, en deels in November 2012 en Junie 2013 in Reykjavík. Die album is deur Ólavur Jákupsson en Janus Rasmussen geproduseer. Die snit "Vegurin" is die eerste enkelspeler vanaf die album en is op 1 Augustus 2013 vrygestel.

### Ateljeealbums 
* *Hugafar á ferð* (2007)
* *Trý fet frá tilveruni* (2010)
* *Samröður við framtíðina* (2011)
* *Áðrenn vit hvörva* (2013)

## Verwysings 
## Eksterne skakels 
* 
* 
* 
* MySpace
* Planet.portal.fo
Microceratus

***Microceratus*** ("met klein horings") was ’n genus klein seratopsiër-dinosourusse wat in die Kryt-periode in Asië voorgekom het. Hy het op twee bene geloop en het kort arms gehad, asook ’n kenmerkende seratopsiër-kraag en snawelagtige bek. Hy was moontlik sowat 0,6&nbsp;meter lank. Hy was een van die eerste seratopsiërs (dinosourusse met horings) in Mongolië.

Die tipe-spesie, *"Microceratops" gobiensis*, is in 1953 die eerste keer deur Bohlin beskryf. Die genusnaam het egter reeds aan ’n ander dier behoort en die nuwe naam *Microceratus* is in 2008 deur Mateus geskep.

*Microceratus* was nes ander seratopsiërs plantvreters. Hulle het waarskynlik die plante gevreet wat in dié tyd voorgekom het: varings, broodbome en konifers. Hulle sou die blare of naalde met hul skerp snawel afgebyt het.

## Verwysings 
## Eksterne skakels 
* http://www.thescelosaurus.com/ceratopsia.htm
Diplodocus

***Diplodocus*** of **diplodokus** (van die Griekse woorde vir "dubbelbalk") is ’n souropode-dinosourus waarvan die eerste fossiele in 1877 deur S.W. Williston ontdek is. Die naam verwys na die dubbele bene aan die onderkant van die stert.

Die genus het aan die einde van die Jura-periode voorgekom in wat nou Noord-Amerika is. Dit is een van die mees herkenbare dinosourusse vanweë sy kenmerkende dinosourusvorm, lang nek en stert en vier bonkige bene. Dit was jare lank die langste bekende dinosourus. Dit is steeds die langste een waarvan ’n volledige fossiel gevind is. Die raming van die massa is tussen 10 en 16&nbsp;ton en die geskatte lengte 33&nbsp;m. Van dinosourusse wat langer kon gewees het, soos *Supersaurus*, is net stukke bene al ontdek.

## Beskrywing 
200px|duimnael|links|’n Voorstelling van ’n *Diplodocus *.

Die skedel was relatief klein in vergelyking met sy lyf. *Diplodocus* het ook klein tande en ’n klein brein gehad. Dit het ’n besonder lang stert gehad, baie langer as ander dinosourusse s’n. Hy kon dit gebruik het om sy balans te hou. Dit het besonderse dubbele bene aan die onderkant gehad wat kon gedien het as steun vir die rugwerwels of kon gekeer het dat die are toegedruk word as die swaar stert op die grond rus. Dié dubbele bene kom ook in sommige verwante dinosourusse voor.
200px|duimnael|regs|Die skedel van *D. longus*. 
*Diplodocus* het net een klou aan elke hand gehad – dit was ongewoon groot en nie vas aan die bene van die hand nie. Die doel daarvan is onbekend.

## Verwysings 
## Eksterne skakels 
* *Diplodocus* in Dino Directory
* Museo Nacional de Ciencias Naturales, Madrid
* Carnegie-museum van Natuurgeskiedenis
Kirowohrad-oblast

**Kirowohrad-oblast** (Oekraïens: Кіровоградська область) of **Kirowograd-oblast** is 'n oblast in die middel van Oekraïne. Kropiwnitski (voorheen bekend as *Elisawetgrad, Kirowohrad*) is die hoofstad en met 243 duisend inwoners, die grootste stad in die oblast. Die streek is bekend vir Die vesting van Sint Elisabeth.

## Sien ook 
* Deelgebiede van Oekraïne

## Verwysings
Sauroposeidon

260px|duimnael|links|Nekwerwels van ’n *Sauroposeidon*.

***Sauroposeidon*** ("aardbewinggod-akkedis", na die Griekse god Poseidon) was ’n genus souropode-dinosourusse wat bekend is uit verskeie onvolledige fossiele wat in die Amerikaanse state Oklahoma, Wyoming en Texas gevind is. Dit kom uit rotse uit die Vroeë Kryt-periode, ’n tyd toe die diversiteit van souropodes in Noord-Amerika grootliks afgeneem het. Dit was die laaste bekende Noord-Amerikaanse souropode voor ’n afwesigheid van sowat 40&nbsp;miljoen jaar van die groep op die kontinent – tot met die verskyning van *Alamosaurus* tydens die Maastricht-tydsnede.

Hoewel die holotipe aanvanklik in 1994 ontdek is, is dit vir versteende hout aangesien vanweë die onverwagte ouderdom en besondere grootte daarvan. ’n Vollediger ontleding in 1999 het die ware aard daarvan onthul en ’n klein media-opskudding veroorsaak. Die amptelike bekendmaking daarvan het in 2000 gevolg.

## Grootte en verwantskap 
Vergelykings met die vollediger *Brachiosaurus* het daarop gedui dat *Sauroposeidon* se kop tot 17&nbsp;m hoog kon gewees het, wat dit die hoogste bekende dinosourus maak. Die lengte word op 34&nbsp;m geraam en die massa op 50 tot 60&nbsp;ton – dit is dus ook een van die langstes en swaarstes. Dié ramings kan dalk verkeerd wees, want dit is dalk nie so na verwant aan *Brachiosaurus* as wat voorheen geglo is nie.

Hoewel dit aanvanklik beskryf is as ’n brachiosouride wat na verwant is aan *Brachiosaurus* en *Giraffatitan*, het die ontdekking van nog oorblyfsels in Wyoming daarop gedui dat dit nader verwant was aan die titanosourus, in die groep Somphospondyli. Verdere ondersoeke het dié bevinding bevestig en daarop gedui ’n vollediger skelet wat voorheen ***Paluxysaurus jonesi*** genoem is, behoort ook aan *Sauroposeidon*.

## Naam 
Die genusnaam kom van *sauros* (Grieks vir "akkedis") en Poseidon, die seegod in die Griekse mitologie wat ook met aardbewings verbind word. Dit is ’n verwysing na die idee dat *Sauroposeidon* so swaar was dat die aarde geskud het wanneer hy loop.

## Verwysings
Makapansgat

Die **Makapansgat** is kalksteengrotte sowat 25&nbsp;km noordoos van Potgietersrus in die Limpopoprovinsie van Suid-Afrika. Die grotte het 'n dubbele ingang wat aaneen loop en lei na reusagtige grotte. Die grotte het bekend geraak met die beleg van Makapan in 1854.

In November 1854 het hoofman Mokopane (Makapan) die grotte as wegkruipplek gebruik nadat hy 'n groep Boere onder kommandant Hermanus Portgieter vermoor het. 'n Strafekspedisie is teen hom geloods waartydens bykans die hele stam na 'n beleg van 25 dae uitgewis is. Kommandant-generaal Piet Potgieter is tydens die beleg deur 'n skoot uit die grotte gedood. Sy lyk is deur sy vriend, die latere pres. Paul Kruger uit die ingang van die grot gered.

Die grot het groot argeologiese en paleontologiese waarde. Die aapmens *Australopithecus africanus* is onder andere hier gevind.

## Bron 
* Op Pad in Suid-Afrika. B.P.J. Erasmus. 1995. 
* Ensiklopedie van Suidelike Afrika, Eric Rosenthal, 1967

## Eksterne skakels
Suid-Afrikaanse algemene verkiesing van 1924

Die **Suid-Afrikaanse parlementsverkiesing van 1924** het op 19 Junie 1924 plaasgevind. Tydens die verkiesing is 135 verteenwoordigers vir die Volksraad van Suid-Afrika verkies. Groeiende ontevredenheid met die regering van Jan Smuts lei tot 'n nederlaag vir die regerende party nadat die pro-Afrikaner Nasionale Party en die Arbeidersparty 'n koalisie vorm. Genl. Barry Hertzog en kol. Frederic Creswell stel vervolgens die nuwe regering saam en Hertzog word as die 3de Eerste Minister van Suid-Afrika ingesweer, 'n posisie wat hy tot 1939 beklee. Die koalisie was as die Pakt-regering bekend.

## Afbakening van kiesafdelings 
Die Suid-Afrika-wet van 1909 maak voorsiening vir 'n Afbakeningskommissie om die grense van die kiesafdelings te definieer. Die verteenwoordiging per provinsie, onder die vierde verslag van 1923, word in die tabel hieronder uiteengesit. Die syfers in hakies is die aantal kiesafdelings in die vorige (1919) afbakening. As daar geen syfer tussen hakies is nie, het die aantal onveranderd gebly.

## Uitslag 
[duimnael|links|Setels in die [Volksraad van Suid-Afrika na die 1924-verkiesing

]]
Daar was 413&nbsp;136 geregistreerde kiesers, waarvan 319&nbsp;047 gestem het. Daar is nie 'n amptelike syfer vir die aantal bedorwe stemme bekend nie.

## Nadraai 
Die nuwe Pakt-regering, wat beide arbeids- en Afrikanerbelange gedien het, het amptelik erkenning aan die Afrikaanse Taalbeweging verleen, maar het ook rasseskeiding en -diskriminasie in wetgewing verskans. Tydens die regering se bewind, wat geduur het tot die koalisie van die N.P. en die S.A.P. in 1933 wat op die Verenigde Party se stigting op 5 Desember 1934 uitgeloop het, het Afrikaans Nederlands in 1925 as ampstaal vervang, die *Stem van Suid-Afrika* het gelyke status naas God Save the King gekry en in 1928 is die Suid-Afrikaanse vlag aanvaar om naas die Union Jack te wapper.

## Verwysings
Ternopil-oblast

**Ternopil-oblast** (Oekraïens: Тернопільська область) is 'n oblast in westelike Oekraïne. Ternopil is die hoofstad en met ongeveer 225 004 inwoners (in 2022), die grootste stad in die oblast.

## Demografie 
* Tale (2001-sensus): Oekraïens (98,3%), Russies (1,2%).
* Etniese verdeling (2001-sensus): Oekraïners (97,8%), Russe (1,2%), Pole (0,3%).

## Sien ook 
* Deelgebiede van Oekraïne

## Verwysings
Suid-Afrikaanse algemene verkiesing van 1929

Die **Suid-Afrikaanse parlementsverkiesing van 1929** het op 12 Junie 1929 plaasgevind. Tydens die verkiesing is 148 verteenwoordigers vir die Volksraad van Suid-Afrika verkies. Die Nasionale Party onder leiding van generaal Barry Hertzog wen die verkiesing met 'n volstrekte meerderheid. Samewerking tussen die Nasionale Party en die Arbeidersparty in die Pakt-regering word egter voortgesit en twee ministers word uit die Arbeidersparty aangestel.

Weens 'n skeuring in die Arbeidersparty is slegs agt van hulle politici vir die parlement verkies, waarvan slegs 4 in die regering gedien het.

## Afbakening van kiesafdelings 
Die Suid-Afrika-wet van 1909 maak voorsiening vir 'n Afbakeningskommissie om die grense van die kiesafdelings te definieer. Die verteenwoordiging per provinsie, onder die vyfde verslag van 1928, word in die tabel hieronder uiteengesit. Die syfers in hakies is die aantal kiesafdelings in die vorige (1923) afbakening. As daar geen syfer tussen hakies is nie, het die aantal onveranderd gebly.

## Uitslag 
[duimnael|links|Setels in die [Volksraad van Suid-Afrika na die 1929-verkiesing

]]
Daar was 461&nbsp;820 geregistreerde kiesers, waarvan 347&nbsp;924 gestem het. Daar is nie 'n amptelike syfer vir die aantal bedorwe stemme bekend nie.

## Verwysings
Freudenstadt

**Freudenstadt** is 'n stad in die Duitse deelstaat Baden-Württemberg wat sowat 65&nbsp;km suidwes van Stuttgart en 60&nbsp;km suid van Karlsruhe op 'n hoogplato aan die oostelike rand van die Noord-Swartwoud geleë is. Die stad is amptelik erken as herstellingsoord  en beskik oor geriewe soos Kneipp-baddens. Tradisioneel is dit ook 'n gewilde toeristebestemming.

Freudenstadt is 'n relatief jong nedersetting wat in 1599 deur hertog Friedrich I van Württemberg gestig is. Die stad se geskiedenis is verskeie kere deur rampe oorskadu - twee pesepidemieë in 1610 en 1635, 'n brandramp in 1632, plunderinge deur Franse en Weimarse troepe gedurende die Dertigjarige Oorlog, oorlogshandelinge gedurende die Paltiese en Spaanse Suksessieoorloë en 'n Franse inval in 1796.

Opvallend is die streng geometriese straatrooster van Freudenstadt se historiese stadskern. Nadat die beplande hertoglike kasteel nooit verwesenlik is nie, het die grootste markplein in Duitsland ontstaan. Kenmerkend is die arkades in omliggende geboue, die raadsaal met sy hoë toring en die stadskerk op die laer markplein met sy dubbeltoring.

Vandag dien Freudenstadt as die administratiewe sentrum van die gelyknamige distrik.

## Verwysings
Sargans

**Sargans** (die klemtoon val op die tweede sillabe) is 'n klein nedersetting met stadstatus (*politische Gemeinde*) in die Sarganserland-streek van die Switserse kanton St. Gallen. Sargans, wat op 'n hoogte van 480 m aan die voet van die Gonzen-bergmassief geleë is, bestaan uit die kernstad en die gehugte Vild, Ratell, Prod, Splee, Riet, Farb, Töbeli en Schwefelbad. In die ooste grens die stadsgebied aan die Ryn en die prinsdom Liechtenstein.

Weens sy strategiese ligging naby die Ryn- en Seezvallei het Sargans tot 'n verkeersknooppunt ontwikkel. Vandag dien die stad as die ekonomiese, kulturele en opvoedkundige sentrum van die Sarganserland.

Die kasteel Sargans is die simbool en belangrikste besienswaardigheid in die stad wat die *Museum Sarganserland* huisves. Die museum is in 1984 as die "Museum van die jaar in Europa" met 'n prys bekroon en in 1987 as een van die 37 mees besienswaardige musea ter wêreld gelys. 'n Ander toeristelokpunt is die ou Gonzenmyn wat as mynmuseum vir die publiek toeganklik is.

## Verwysings
Ornithomimosauria

[duimnael|links|100px|Die kloue van ’n *[Struthiomimus sedens*.]]

**Ornithomimosauria**, of die **ornitomimosouriërs** ("voëlnabootser-akkedisse"), ook bekend as "volstruis-dinosourusse", was teropode-dinosourusse wat ’n effense ooreenkoms met die moderne volstruis getoon het. Hulle was vinnige omnivore of herbivore van Laurasië (nou Asië, Europa en Noord-Amerika) en Afrika uit die Kryt-periode. Die groep het in die Vroeë Kryt hul verskyning gemaak en tot die Laat Kryt oorleef.

## Beskrywing 
Die ornitomimosourusse se skedels was klein, met groot oë en relatief lang, slank nekke. Sommige primitiewe spesies het tande gehad, maar die meeste het tandlose snawels gehad.

Die voorpote was lank en slank en het kragtige kloue gehad. Die agterpote was lank en kragtig, met ’n lang voet en kort, sterk tone wat in hoefagtige kloue geëindig het. Hulle was moontlik van die vinnigste dinosourusse en nes ander selurosouriërs het hulle vere eerder as skubbe gehad.

## Verwysings
Thyreophora

**Thyreophora** ("pantserdraers", dikwels "gepantserde dinosourusse" genoem) was ’n subgroep van die ornitiskium-dinosourusse. Hulle was gepantserde, plantvretende diere wat van die Vroeë Jura tot aan die einde van die Kryt-periode bestaan het.

Hulle is gekenmerk deur skildagtige panters wat in longitudinale rye gerankskik was. Primitiewe vorme het plate, of osteoderma, gehad en die lateres ingewikkelder strukture, insluitende skerp punte en plate. Die meeste het ’n relatief klein brein vir hul liggaamsgrootte gehad.

Thyreophora sluit bekende superfamilies/subordes soos **Ankylosauria** en **Stegosauria** in, sowel as minder bekende groepe. In albei eersgenoemde groepe was die voorpote baie korter as die agterstes, en dit is veral opmerklik in die stegosouriërs. Die twee hoofgroepe van Ankylosauria is Ankylosauridae en Nodosauridae.

## Klassifikasie 
Die volgende indeling volg hoofsaaklik dié van Butler et al., 2011, en Thompson et al., 2011.

* **Thyreophora**
** *Emausaurus*
** *Scutellosaurus*
** ?*Tatisaurus*
** Thyreophoroidea
*** Scelidosauridae
**** ?*Bienosaurus*
**** ?*Lusitanosaurus*
**** *Scelidosaurus*
*** Eurypoda
**** **Ankylosauria**
***** Ankylosauridae
***** Nodosauridae
**** **Stegosauria**
***** Huayangosauridae
***** Stegosauridae

## Verwysings
Rudolf Hess

**Rudolf Walter Richard Hess** [hɛs] (* 26 April 1894 in Alexandrië, Egipte; † 17 Augustus 1987 in Wes-Berlyn, Wes-Duitsland), was 'n Nasionaal-Sosialistiese Duitse politikus en militaris.

Hy het Adolf Hitler in 1919 ontmoet. Nadat Hess 'n lid van die *Thule-geselskap* geword het, het hy op 1 Julie 1920 by die Nasionaal-Sosialistiese Duitse Arbeidersparty aangesluit. In 1923 het Rudolf Hess deelgeneem aan die mislukte staatsgreep wat deur Hitler georganiseer is. In 1933 is hy as minister sonder portefeulje aangestel en vanaf 1939 was hy lid van die "Ministerraad vir Ryksverdediging".

In die openbare lewe het Hess as 'n fanatieke aanhanger van die *Führerkult* (leierkultus) opgetree wat rondom Hitler gekultiveer is. Hitler het hom reeds in 1933 as sy vise benoem. In 1941 het Hess – blykbaar sonder raadpleging van Hitler of ander Nazi-leiers – na Skotland in Groot-Brittanje gevlieg om die Britse regering tot 'n vredesooreenkoms met die Duitse Ryk te oorreed. Hy is as krygsgevangene in hegtenis geneem en in 1945 aan die Internasionale militêre geregshof in Neurenberg oorgelewer. Hy was een van 24 hoofbeskuldigdes in dié geregshof se verhore teen Duitse oorlogsmisdadigers. Op 1 Oktober 1946 is hy op twee van vier aanklagte teen hom skuldig bevind en tot lewenslange tronkstraf gevonnis.

Hy was die enigste oorblywende gevangene in die Geallieerdes se gevangenis vir oorlogsmisdadigers in Berlyn-Spandau toe hy in 1987 daar selfmoord gepleeg het. Die Spandau-gevangenis is daarna gesloop om te voorkom dat neo-Nazi's dit as 'n "heiligdom" sou kon beskou.
Simon Magakwe

**Simon Petrus Magakwe** (* 14 Mei 1986, in Itsoseng, Bophuthatswana) is 'n Suid-Afrikaanse naelloper en die eerste Suid-Afrikaner wat die 100 meter-naelloop onder 10 sekondes kon aflê. In 2010 het hy in Nairobi aan die Afrikakampioenskappe deelgeneem en die bronsmedaje in beide die 100 en 200 meter naellope gewen. Op 12 April 2014 stel hy 'n Suid-Afrikaanse rekord van 9,98 sekondes tydens die Suid-Afrikaanse kampioenskappe op en breek daarmee Johan Rossouw se rekord van 1988.

## Medaljes 
## Rekords 
## Sien ook 
* Lys van Suid-Afrikaanse atletiekrekords

## Verwysings
Giraffatitan

[duimnael|links|Die grootte van ’n *Giraffatitan* in vergelyking met dié van ’n [mens.]]
duimnael|links|’n Voorstelling van ’n *Giraffatitan*.

***Giraffatitan*** ("reuse-kameelperd") was ’n genus souropodomorf-dinosourusse wat in die Laat Jura-periode geleef het. Dit is eers geklassifiseer as ’n Afrika-spesie van *Brachiosaurus* (*B.&nbsp;brancai*). Dit is een van die grootste diere wat nog op die aarde voorgekom het.

*Giraffatitan* was ’n souropode, een van ’n groep vierbenige, plantvretende dinosourusse met lang nekke en sterte en ’n relatief klein brein. Dit was baie soos ’n kameelperd gebou, met lang voorpote. Hy het ’n klou aan sy voorpote en drie kloue aan elke agterpoot gehad.

## Grootte 
Baie dekades lank is *Giraffatitan* beskou as die grootste bekende dinosourus, maar in die tweede helfte van die 20ste eeu is fossiele van Titanosauria (*Argentinosaurus*, *Puertasaurus* en *Futalognkosaurus*) ontdek wat ’n groter massa kon gehad het. Die *Giraffatitan*, saam met die *Brachiosaurus*, is egter steeds die grootste dinosourus waarvan feitlik volledige materiaal bekend is.

Ramings van die dier se massa is egter moeiliker en het al gewissel van 15 tot 78&nbsp;ton. Die mees onlangse ramings, met inagneming van souropodes se uitgebreide lugsakstelsels, wat hul gewig aansienlik verminder, is in die omgewing van 23 tot 37&nbsp;ton. HMN&nbsp;SII is egter nie die grootste bekende voorbeeld nie omdat hy nie heeltemal volgroei was nie. HMN&nbsp;XV2, wat verteenwoordig word deur ’n tibia wat 13% groter as HMN&nbsp;SII s’n is,

## Klassifikasie 
*Giraffatitan brancai* is in 1914 vir die eerste keer deur die Duitse paleontoloog Werner Janensch beskryf as *Brachiosaurus brancai* na aanleiding van fossiele wat tussen 1909 en 1912 ontdek is in wat vandag Tanzanië is. In 1988 het Gregory S. Paul gemerk daar is groot verskille tussen *Brachiosaurus brancai* en ander *Brachiosaurus*-spesies en hy het die subgenus *Brachiosaurus (Giraffatitan) brancai* geskep. In 1991 het George Olshevsky vasgestel die verskille is groot genoeg om ’n aparte genus, *Giraffatitan*, te skep.

Ander wetenskaplikes was aanvanklik skepties omdat geen volledige vergelyking nog gedoen is nie. In 2009 het Michael Taylor ’n gedetailleerde vergelyking gepubliseer waarin hy wys *"Brachiosaurus" brancai* verskil van *B. altithorax* in feitlik elke fossielbeen wat vergelyk kon word – wat betref grootte, vorm en proporsie. Hy het bevind die skepping van *Giraffatitan* as ’n aparte genus was geregverdig. ’n Meer onlangse studie van Titanosauriformes-souropodes deur D'Emic (2012) klassifiseer *Giraffatitan* as ’n suster van ’n klade wat onder meer *Brachiosaurus* bevat:

## Verwysings 
## Eksterne skakels
Wolhin-oblast

**Wolhin-oblast** (Oekraïens: Волинська область) is 'n oblast in noordwestelike Oekraïne. Loetsk is die hoofstad van die oblast en het ongeveer 255 duisend inwoners.

## Sien ook 
* Deelgebiede van Oekraïne

## Verwysings
Suid-Afrikaanse algemene verkiesing van 1933

Die **Suid-Afrikaanse parlementsverkiesing van 1933** het op 17 Mei 1933 plaasgevind. Tydens die verkiesing is 150 verteenwoordigers vir die Volksraad van Suid-Afrika verkies. 'n Paar maande voor die verkiesing vorm die regerende Nasionale Party van generaal Barry Hertzog en die grootste opposisieparty, die Suid-Afrikaanse Party van generaal Jan Smuts, 'n koalisie. Hierdie koalisie verower uiteindelik 136 van die 150 setels. Na die verkiesing vorm Hertzog 'n kabinet wat uit lede van beide hierdie partye bestaan.

## Afbakening van kiesafdelings 
Die Suid-Afrika-wet van 1909 maak voorsiening vir 'n Afbakeningskommissie om die grense van die kiesafdelings te definieer. Die verteenwoordiging per provinsie, onder die sesde verslag van 1932, word in die tabel hieronder uiteengesit. Die syfers in hakies is die aantal kiesafdelings in die vorige (1928) afbakening. As daar geen syfer tussen hakies is nie, het die aantal onveranderd gebly.

## Uitslag 
[duimnael|links|Setels in die [Volksraad van Suid-Afrika na die 1933-verkiesing

]]
Daar was 957&nbsp;636 geregistreerde kiesers, meer as dubbeld in vergelyking met die vorige verkiesing, terwyl 323&nbsp;417 mense uiteindelik gestem het (bedorwe stemme ingesluit).

## Verwysings
Riwne-oblast

**Riwne-oblast** (Oekraïens: Рівненська область) is 'n oblast in noordwestelike Oekraïne. Riwne is die hoofstad en grootste stad van die oblast. Die oblast is ook bekend as die **Rowno-oblast**.

## Sien ook 
* Deelgebiede van Oekraïne

## Verwysings
Iwano-Frankifsk

**Iwano-Frankifsk** (Oekraïns: Іва́но-Франкі́вськ; voorheen bekend as **Stanislaw**) ook bekend as **Iwano-Frankofsk** is die hoofstad en grootste stad van die Iwano-Frankifsk-oblast in westelike Oekraïne. Die stad het 'n bevolking van 238&nbsp;196 in 2022 gehad.

## Verwysings
Nordahl Grieg

**Johan Nordahl Brun Grieg** (* 1 November 1902 in Bergen, Noorweë; † 2 Desember 1943 in Kleinmachnow naby Berlyn) was 'n Noorse skrywer en joernalis. Grieg het sy veelsydige loopbaan as seeman en soldaat begin. Later was hy werksaam as joernalis in China en Spanje, skrywer, regisseur en redakteur van 'n tydskrif. Ná 'n verblyf in die Sowjetunie het hy as oortuigde linkse na die weste teruggekeer en in die 1930's, as Noorse patrioot, aktief opgetree teen fascisme. 

In 1943 was hy oorlogsverslaggewer gedurende die geallieerde lugaanvalle op Nazi-Duitsland toe die Britse *Avro Lancaster*-bomwerper, waarin hy gevlieg het, naby Berlyn afgeskiet is.
Iwano-Frankifsk-oblast

**Iwano-Frankifsk-oblast** (Oekraïens: Івано-Франківська) is 'n oblast in westelike Oekraïne. Die oblast was tot 1962 bekend as **Stanislaw-oblast**. Iwano-Frankifsk is die hoofstad en grootste stad in die oblast. 

## Demografie 
* Tale (2001-sensus): Oekraïens (97,8%), Russies (1,8%), Wit-Russies (0,05%).
* Etniese verdeling (2001-sensus): Oekraïners (97,5%), Russe (1,8%), Pole (0,1%).

## Sien ook 
* Deelgebiede van Oekraïne

## Verwysings
Warangiërs

[duimnael|Getekende Varjaagse wagters in 'n manuskrip van die [Bisantium|Bisantyn Johannes Skylitzes (11de eeu)]]

**Warangiërs**, **Warjage** of **Varangiërs** of **Varjage** (Russies: варяги, *varjagi*) is 'n benaming vir die Wikings of Noormanne wat vanuit Skandinawië na die Russiese Laaglande in die ooste getrek het om handel te dryf, as huursoldate te dien, of om hulle daar te vestig. Hulle was die stigters van die Slawiese staat Kiëf-Roes, wat 'n voorloper was tot die latere Rusland.

## Etimologie 
Die Griekse woord *Várangos* en die Oud Oos-Slawiese *varęgŭ* is beide afgelei van die Oudnoorse *væringi*, wat oorspronklik 'n samestelling uit *vár* (belofte) en *gengi* (metgesel) was, en wat ongeveer "'n geswere persoon" of "'n vreemdeling wat tot diens by 'n nuwe feodalistiese heer as dienaar of beskermling gesweer is" beteken.

## Geskiedenis 
In die vroeë Middeleeue reis Sweedse Wikings deur die Russiese riviere en bou handelsnedersettings al langs hierdie riviere in wat later bekend sou staan as die handelsroete van die Warangiërs na die Grieke. Die Grieke verwys hier na die welvarende Bisantynse Ryk (wat oorspronklik die oostelike deel van die vroeëre Romeinse Ryk was) wat die oostelike Middellandse See-gebied, Anatolië, die Balkanskiereiland, en die Swartsee beheer het.

Na verloop van tyd begin hierdie Wikings 'n elite te vorm tussen die Slawe in Rusland en begin hulle as Warangiërs bekend te staan. Die verhaal gaan dat hulle eens deur 'n Slawiese opstand verjaag is, maar dat die Slawe egter direk daarna sodanig onder mekaar begin veg het, dat hulle die Warangiërs weer vra om hulle te lei.

Hoe dit ookal sy, die Varjaag Rjoerik slaag in 860 daarin om 'n groot aantal van dergelike nedersettings in Noord-Rusland te verenig, en van selfs die Bisantynse hoofstad Konstantinopel aan. Hierdie en daaropvolgende oorvalle het geen resultaat gelewer nie, maar sommige Warangiërs het wel hul dienste as huurlinge aan die Bisantyne aangebied. Hulle word by die lyfwag van die keiser geïnkorporeer en hul naam, Warangiërs, word later ook die naam van hierdie militêre elitekorps.

In die tweede helfte van die 9de eeu begin die Warangiërs in Rusland met die plaaslike bevolking assimileer en begin die eerste buitelyne van 'n egte Russiese staat vorm.

Die Oos-Slawiese volke en die Bisantyne het geen onderskeid tussen Skandinawiërs en ander Germaanse volke getref nie. Met die term Warangiërs is daar in die Kievse Ryk tussen 850 en 1110 ook na die Engelse verwys. Engeland was gedurende hierdie tydperk ook grotendeels onder Deense bestuur (Danelaw).

## Bronne 
* Buckler, Georgina. *Anna Comnena: A Study*. Oxford: University Press, 1929.
* Blondal, Sigfus. *Varangians of Byzantium: An Aspect of Byzantine Military History*. Trans. by Benedikt S. Benedikz, Cambridge: 1978. .
* Davidson, H.R. Ellis. *The Viking Road to Byzantium*. London: 1976. .
* Enoksen, Lars Magnar. (1998). *Runor: historia, tydning, tolkning*. Historiska Media, Falun. .
* Jansson, Sven B. (1980). *Runstenar*. STF, Stockholm. .
Kamatsamo

:*Vir die voormalige Schoemansdal in Limpopo, sien Schoemansdal*

**KaMatsamo**, voorheen bekend as **Schoemansdal**, is 'n nedersetting in die Mpumalangaprovinsie van Suid-Afrika. Dit is 23 kilometer suid van Malalane geleë.

Gedurende die tydperk van afsonderlike ontwikkeling wat onder die apartheidsregering gegeld het, was Schoemansdal die hoofstad van die tuisland genaamd KaNgwane.

In November 2005 het die Suid-Afrikaanse regering aangekondig dat die dorp se naam verander word na Kamatsamo. Die nuwe naam is ter ere van prins Matsamo Shongwe.

## Sien ook 
* Lys van dorpe in Suid-Afrika

## Verwysings
Hildegard van Bingen

**Hildegard van Bingen** (* 1098 in Bermersheim vor der Höhe (die plek van haar doopkerk) of in Niederhosenbach (indertyd die woonplek van haar vader Hildebrecht von Hosenbach); † 17 September 1179 in die klooster Rupertsberg naby Bingen am Rhein) was 'n Benediktynse non, digteres en 'n beduidende universele geleerde van haar tyd. Sy word in die Rooms-Katolieke Kerk as heilige en kerklerares vereer. Sy word ook in die Anglikaanse en Evangelies-Lutherse Kerk met gedenkdae onthou.

Hildegard van Bingen word as die eerste verteenwoordiger van die Christelike Duitse mistiek in die middeleeue beskou. Sy het in haar werke godsdienstige, geneeskundige, musikale, etiese en kosmologiese onderwerpe behandel. Vir baie hoogstaande persoonlikhede was sy 'n gewaardeerde raadgewer. Sy het jare lank 'n omvangryke briefwisseling met baie gevoer wat grotendeels oorgelewer is en waarin sy dikwels hooggeplaastes en magtiges vermaan. Daarnaas het verslae oor haar uitgebreide reise as sielsorger en haar openbare predikwerk bewaar gebly.

Hildegard van BIngen is op 7 Oktober 2012 deur pous Benedictus XVI amptelik benoem as kerklerares (*Doctor Ecclesiae universalis*) en haar verering uitgebrei tot die wêreldkerk.

Haar relieke word in die parogiekerk te Eibingen bewaar.

## Verwysings
Chmelnitski-oblast

**Chmelnitski-oblast** (Oekraïens: Хмельницька область) is 'n oblast (of gebied) in westelike Oekraïne. Die hoofstad van die oblast is Chmelnitski.

## Demografie 
* Tale (2001-sensus): Oekraïens (95,2%), Russies (4,1%), Pools (0,2%).
* Etniese verdeling (2001-sensus): Oekraïners (93,9%), Russe (3,6%), Pole (1,6%).

## Sien ook 
* Deelgebiede van Oekraïne

## Verwysings
Soemi-oblast

**Soemi-oblast** (Oekraïens: Сумська область) is 'n oblast in noordoostelike Oekraïne. Die hoofstad en grootste stad van die oblast, Soemi, het ongeveer 271&nbsp;000 inwoners in 2012 gehad.

## Demografie 
* Tale (2001-sensus): Oekraïens (83,3%), Russies (15,5%), Wit-Russies (0,1%).
* Etniese verdeling (2001-sensus): Oekraïners (88,8%), Russe (9,4%), Wit-Russe (0,3%).

## Sien ook 
* Deelgebiede van Oekraïne

## Verwysings
Noniuspasser

duimnael|300px|'n Noniuspasser

Die **nonuispasser** is 'n instrument wat gebruik word om die binne- en buite-middellyn van pype en 
stawe te meet.

## Kernbeginsel van die noniusskuifpasser (skuifpasser) 
Die noniusstelsel bestaan uit 'n vaste en bewegende (nonius-) skaal. Die noniusskaal is effens kleiner as elke indeling op die vaste skaal. Die verskil tussen die twee skale se indelinglengtes stel 'n mens daartoe in staat om die metings so klein soos 'n honderdste van 'n millimeter met behulp van die noniusskuifpasser te lees.

## Eksterne skakels 
*
Nomen nudum

Die frase ***nomen nudum*** (meervoud: ***nomina nuda***) is ’n Latynse term wat "naakte naam" beteken. Dit word in taksonomie gebruik, veral in dier- en plantname. Dit word soms kursief geskryf, na gelang van ’n publikasie se styl.

Dit word gebruik vir ’n naam wat soos die wetenskaplike naam van ’n organisme lyk, en wat moontlik aanvanklik bedoel was om een te wees, maar nie een is omdat dit (nog) nie amptelik beskryf en gepubliseer is nie. Dit word dus nie amptelik as ’n wetenskaplike naam beskou nie.

’n Ander wetenskaplike kan dus ’n naam publiseer wat presies dieselfde gespel word wanneer hy ’n organisme amptelik beskryf, en die naam word dan amptelik ’n wetenskaplike naam.

## Verwysings
Archaeopterygidae

**Archaeopterygidae** is ’n groep Maniraptora-dinosourusse wat in die Laat Jura-periode voorgekom het. In die meeste huidige klassifikasies bevat dit net een genus, *Archaeopteryx*.
Sauropsida

**Sauropsida** ("akkedisgesigte") is ’n groep amniote wat alle bestaande reptiele en voëls asook hul uitgestorwe voorsate insluit. Sauropsida word onderskei van Synapsida, wat soogdiere en hul uitgestorwe voorsate bevat.

## Klassifikasie 
Die kladogram hieronder skets die "stamboom" van Sauropsida; dit is ’n vereenvoudigde weergawe van dié van M.S. Lee (2013).
{{clade| style=font-size:80%;line-height:80%
|label1=Amniota
|1={{clade
   |1=Synapsida (soogdiere en verwante) 
   |label2=**Reptilia** |sublabel2=(total group)
   |2={{clade
         |label1=Parareptilia
         |1=
      |label2=Eureptilia
      |2={{clade
         |1=Captorhinidae 
         |label2=Romeriida
         |2={{clade
            |1=*Paleothyris*
            |label2=Diapsida
            |2=
   }}
}} }} }} }}

## Verwysings
Deelgebiede van Oekraïne

500px|regs|duimnael|Nederlandse kaart wat die deelgebiede van Oekraïne aandui.

Oekraïne is in 24 **oblaste** en 'n stad met spesiale status onderverdeel.

## Oblaste 
Meeste van die Oekraïense oblaste (vgl. provinsies) is na hul hoofstede vernoem.
'n Belangrike uitsondering hierop is die hoofstad Kijif, aangesien die stad nie deel van die Kijif-oblast is nie.

## Stad met spesiale status 
Kijif is die land se hoofstad en het volgens Oekraïense wetgewing 'n spesiale status. Die stad is gevolglik nie deel van die Kijif-oblast nie.
Sewastopol het ook 'n spesiale status gehad, omdat Rusland se Swartsee-vloot daar gestasioneer is, maar is op 18 Maart 2014 saam met die res van die Krim-skiereiland by Rusland ingelyf.

## Outonome Republiek van Krim 
Die eertydse Outonome Republiek van Krim op die Krim-skiereiland word veral deur Russe en in 'n mindere mate deur Oekraïners en Krimtatare bewoon. Die Krim eis op 5 Mei 1992 selfbestuur op, maar word daarna as outonome republiek erken. Na 'n referendum op 16 Maart 2014 word die republiek deel van Rusland (hoewel baie lande dit nie amptelik erken nie) en is gevolglik nie meer deel van Oekraïne nie.
Compsognathidae

**Compsognathidae** is ’n familie klein, vleisvretende dinosourusse uit die periodes Jura en Kryt. Hulle het bestaan met of naby die ontstaan van vere – velafdrukke van vier genera is bekend: *Compsognathus*, *Sinosauropteryx*, *Sinocalliopteryx* en *Juravenator*. Terwyl *Juravenator*, *Sinosauropteryx* en *Sinocalliopteryx* tekens toon van eenvoudige, primitiewe vere, toon *Juravenator* en *Compsognathus* ook tekens van skubbe aan die stert of agterpote.

Die posisie van Compsognathidae in die superfamilie Coelurosauria is onseker; sommige wetenskaplikes glo die familie is die mees basale groep in die superfamilie, terwyl ander dit beskou as deel van Maniraptora.

## Verwysings
John Maynard Keynes

**John Maynard Keynes, 1ste Baron Keynes** [keɪnz] (* 5 Junie 1883 in Cambridge; † 21 April 1946 in Tilton, Firle, East Sussex) was 'n Britse ekonoom, politikus en wiskundige. Hy word onder die beduidendste ekonome van die 20ste eeu gereken en is die naamgewer van Keynesianisme, een van die sentrale denkrigtings van moderne makroekonomie. Keynes het sy ekonomiese teorieë oor die voorkoms en aard van ekonomiese siklusse in 1936 in sy werk *The General Theory of Employment, Interest and Money* gepubliseer - met gevolgtrekkings wat vandag nog steeds invloed op ekonomiese en politieke teorievorming en die ekonomiese en fiskale beleid van regerings het. 
[duimnael|links|[Chicago in 1931: 'n Sopkombuis gee kos aan werkloses. Klassieke ekonomiese teorieë het nòg 'n verklaring nòg 'n oplossing vir die ekonomiese krisis verskaf]]
Sentraal in Keynes se werk staan die weerlegging van die Wet van Say waarvolgens elke aanbod sy eie vraag skep. Hierdie wet veronderstel dat daar in 'n ekonomie as geheel nie minder vraag as aanbod kan wees nie en dus ook geen werkloosheid mag voorkom nie. Die ewewig tussen aanbod en vraag word in die tradisionele makroekonomiese ekonomie te eniger tyd deur die rentekoers bewerkstellig wat verhoed dat mense meer geld bespaar as wat hulle belê. Volgens Keynes sal hierdie meganisme nie altyd funksioneer nie aangesien daar in die geldstelsel van 'n markekonomie geen negatiewe rentekoers kan wees nie. 

Op 'n gegewe punt sal die ewewig tussen vraag en aanbod nogtans eers met 'n negatiewe rentekoers bereik kan word. Indien die totale aanbod van 'n ekonomie selfs teen 'n rentekoers van 0% hoër is as die totale vraag na goedere, sal 'n nasionale reserwebank nie meer in staat wees om vir 'n ekonomiese ewewig te sorg nie. Burgers sal dan liewer hul geld spaar as om dit te belê - selfs al kry hulle vir hul kontant net 'n rente van 0%, want ander, minder likiede beleggings bied geen hoër opbrengs as die nul-rentekoers van kontantgeld nie. Na hierdie situasie het Keynes as *liquidity trap* of likiditeitsprobleem verwys. Een gevolg daarvan sal massawerkloosheid wees.

Dit was juis die situasie waarin ekonomieë hulle gedurende die Groot Depressie van die vroeë 1930's bevind het. Keynes se aanbeveling aan regerings was om die staatsvraag tydelik te verhoog en hierdie uitgawes deur openbare skuld te finansier. Sy voorstel was rewolusionêr en is ná die Tweede Wêreldoorlog verder ontwikkel tot 'n model van globale ekonomiese bestuur deur die staat. Nadat in baie westerse lande uitgebreide welvaartstelsels geskep is, was politici uit vrees dat hulle verkiesings sou verloor dikwels nie meer bereid om 'n ander aanbeveling van Keynes te volg nie - naamlik om in tye van ekonomiese voorspoed regeringsbesteding weer te besnoei. In die 1970's het ekonome soos Milton Friedman weens stygende staatsbesteding en hoë inflasiekoerse begin om Keynes se teorie te bevraagteken en vir 'n monetaristiese beleid gepleit. 

## Sien ook 
* Keynesianisme
Familie (verwantskap)

duimnael|220px|'n Familie van ouers en drie kinders
[duimnael|280px|'n Uitgebreide kleurlingfamilie van [Suid-Afrika]]

Die **Familie** is 'n groep persone waarmee mens direk of indirek deur middel van een of meer ouer-kind-verhouding verbind is.
Verwantskap berus in beginsel op biologiese verhoudings tussen individue en groepe. Dit is egter meer as 'n netwerk van genetiese verhoudings tussen mense, dit is hoofsaaklik 'n kulturele en nie 'n biologiese verskynsel nie. Die kultuur waaruit ons begrip van familie ontstaan het, stam van die Romeinse tydperk af.

## Genealogie 
Definisie: Genealogie is 'n veld wat daarop gemik is om familie-afstammelinge op te spoor deur die geskiedenis. 

Almal het ouers; dit is eerstegraadse familie. Die ander kinders van die ouers is sy broers en susters. Dit is tweedegraadse familie. Die ouers van die ouers is sy grootouers, of oupa's en ouma's. Die grootouers word ook as tweedegraadse familie beskou.

Die ander kinders van sy grootouers is sy ooms (manlik) en tannies (vroulik). Dit is derdegraadse familie, omdat daar drie stappe tussenin is: kind → ouer → grootouer → oom of tante.

Diegene wie met sy ooms en tannies getroud is, vorm aangetroude familie. Hul kinders is sy neefs of niggies, en die beginpersoon is ook 'n neef (manlik) of nig (vroulik) van hierdie.

## Grade van verwantskap 
duimnael|300px|'n Eenvoudige stamboomuiteensetting
duimnael|300px|'n Familie op 'n wa, Lee County, Mississippi, 1935.
'n Eerstegraadse verwante persoon is iemand wat 50% van jou DNS deel, soos 'n broer/suster, ouer of direkte afstammeling.
Alvarezsauroidea

**Alvarezsauroidea** was ’n groep klein Maniraptora-dinosourusse. Die eerste fossiel is in die 1990's erken. Sedertdien het die getal vondste drasties toegeneem – die meeste is in China ontdek, maar ook in Noord- en Suid-Amerika en Europa. Hulle het van die Laat Jura to die Laat Kryt bestaan.

Die grootte van die Alvarezsauroidea-fossiele wissel van 0,5 tot 2&nbsp;m, maar sommige lede kon groter gewees het. Die grootste lid was *Haplocheirus*. Vanweë dié dier se grootte en sy basale posisie, lyk dit of Alvarezsauroidea algaande kleiner geword het. Hoewel dit seldsaam is in dinosourusse, het dit ook in Paraves voorgekom. omdat hulle baie soortgelyke eienskappe gehad het.

Die diere se posisie is steeds omstrede. Hulle word binne Coelurosauria geplaas in Maniraptora of as ’n sustertakson van Ornithomimosauria binne Ornithomimiformes.

## Verwysings 
## Bronne 
* Nesbitt, S.J., Clarke, J.A., Turner, A.H., Norell, M.A. (2011): A small alvarezsauroid from eastern Gobi Desert offers insight into evolutionary patterns in the Alvarezsauroidea. Journal of Vertebrate Paleontology. 31:1. 144-153.
* Turner, A.H., Nesbit, S.J., Norell, M.A. (2009): A Large Alvarezsaurid from the Late Cretaceous of Mongolia. American Museum Novitates. Number: 3648.
* Bonaparte, J.F. (1991). "Los vertebrados fosiles de la formacion Rio Colorado, de la ciudad de Neuquen y Cercanias, Creatcio Superior, Argentina" Rev. Mus. Agent. Cienc. "Bernadino Rivadavia", Paleontol. 4:16-123.
* Choiniere, J. (2010). Guest Post: Haplocheirus, the Skillful One Dave Hone's Archosaur Musings, April 23, 2011
Transkarpatië-oblast

**Transkarpatië-oblast** (Oekraïens: Закарпатська область, Hongaars: *Kárpátalja*; Russies: Закарпатская область) is 'n oblast (of gebied) in westelike Oekraïne. Die hoofstad en grootste van die oblast is Oesjgorod (Oekraïens: Ужгород; Hongaars: Ungvár). Die oblast is bekend vir die Hongaarse minderheid in die suidweste.

## Demografie 
* Tale (2001-sensus): Oekraïens (72,0%), Hongaars (20,7%), Russies (2,9%).
* Etniese verdeling (2001-sensus): Oekraïners (72,5%), Hongare (20,1%), Roemeniërs (2,6%).

## Sien ook 
* Deelgebiede van Oekraïne

## Verwysings
Skuifpasser

duimnael|'n Skuifpasser

'n **Skuifpasser** word gebruik om die binne- en buitelyne van pype te meet. Dit kan ook gebruik word om die diepte van gate te bepaal. Die ander bekende en korrekte naam daarvan is die **noniuspasser**.

Ook digitale skuifpassers is vandag beskikbaar, en hulle is baie makliker om te gebruik as die tradisionele passers.

## Beginsel van die Noniuspasser 
'n Noniusstelsel bestaan uit 'n vaste en 'n bewegende skaal. Die noniusskaal is effens kleiner as elke indeling op die vaste skaal. Die verskil tussen die twee se indelinglengtes stel 'n mens in staat om metings tot 'n honderdste van 'n millimeter te lees.
duimnael|'n Skuifpasser van naby gesien.
duimnael|Die gebruik van 'n skuifpasser
duimnael|Hoe die skuifpasser werk

## Hoe om 'n skuifpasser te gebruik 
# Maak seker die skuifpasser, veral om die skaal, is silwerskoon voordat dit gebruik word.
# Plaas die passer oor die stuk wat jy wil meet. Druk die bewegende skaal liggies (as 'n mens te hard druk, kan dit die instrument beskadig).
# Let op die posisie van die nul op die skaal in verhouding tot die hoofskaal sodra die passer in posisie is. Dit is 'n aanduiding van die aantal millimeters van die item.
# Let op waar die lyn op die skaal presies met 'n lyn op die hoofskaal saamval. Dit is die aantal honderdstes van 'n millimeter van die item wat gemeet word.
# Tel die twee lesings bymekaar.

## Bronne 
* Encyclopædia Britannica 2012 Ultimate Edditon
* "Calipers" op die Engelse Wikipedia
* How to read a vernier (caliper)
* "Vernier scale" op die Engelse Wikipedia
Archosauromorpha

**Archosauromorpha** (Grieks vir "heersende akkedisvorms") is ’n infraklas of klade van Diapsida-reptiele wat tydens die Laat Perm vir die eerste keer hul verskyning gemaak het en gedurende die Trias meer algemeen geraak het. Dit is deur Jacques Gauthier, Arnold G. Kluge en Timothy Rowe (1988) gedefinieer as die groep wat Archosauria (krokodilagtiges, dinosourusse, voëls en verskeie ander uitgestorwe ordes) bevat, asook alle Sauria wat nader aan Archosauria is as aan Lepidosauria (tuataras, akkedisse en slange).

Ingesluit in die klade is die groepe Rhynchosauria, Trilophosauridae, Prolacertiformes en Archosauriformes. Terwyl die reptiele bolangs van mekaar verskil (eers is almal in aparte subklasse geplaas) word hulle almal verbind deur ’n aantal klein skelet- en skedelooreenkomste wat daarop dui dat hulle ’n klade vorm wat van ’n gemeenskaplike voorsaat afstam.

## Verwysings 
## Eksterne skakels 
* Inligting van "Palaeos" 
* Lyste taksa van Paleofiles
Chinobroek

duimnael|200px|'n Chino-broek

'n **Chinobroek** word gemaak van 'n keperstof, wat oorspronklik gemaak was van 100% katoen. Die algemeenste items gemaak van chino is mansbroeke, wat bekend staan as '''chino's** (uitgespreek "CHEE-Noh"). Vandag word dit ook gebruik in katoen-sintetiese weefmengsels.

Dit stof is aanvanklik ontwikkel in die middel 19de eeu vir Britse en Franse militêre uniforms, maar het sedertdien verskuif na siviele drag. Broeke van hierdie stof se gewildheid het gestyg in die Verenigde State toe Spaans-Amerikaanse oorlogsveterane teruggekeer het van die Filippyne met hul militêre keperbroeke.

## Etimologie 
Die etimologie van die term **chino''' word steeds betwis. Sommige bronne identifiseer die wortel as die Spaans-Amerikaanse woord chino, wat letterlik vertaal "geklink" beteken.   Omdat die lap oorspronklik in China vervaardig is, kon die naam van die materiaal ook uit dié land van herkoms ontstaan het. 

## Geskiedenis 
Aanvanklik ontwerp vir militêre gebruik en later vir burgerlikes, word chinostof gemaak om eenvoudig en gemaklik te wees vir soldate. Die gebruik van natuurlike aardkleure was ook die begin van kamoefleerdrag en vervang die helderkleurige broeke wat voorheen gedra is. Die Britse Weermag, en later ook die Amerikaners, het dit tydens die tweede helfte van die 1800's begin dra as standaard- militêre drag. 

## Verwysings
Dinosauriformes

**Dinosauriformes** is ’n klade Archosauria-reptiele wat die dinosourusse en hul naaste verwante insluit. Alle lede van Dinosauriformes word deur sekere eienskappe gekenmerk, soos kort voorpote en ’n gedeeltelike of volledige gat in die heuppotjie – wat tradisioneel gebruik is om dinosourusse te definieer. Die oudste bekende lid is *Asilisaurus*, wat sowat 245 miljoen jaar gelede bestaan het in die Anisium-tydsnede van die Middel-Trias.

Die term "Dinosauriformes" is in 1992 gedefinieer deur F.E. Novas, wat dit gebruik het om die Herrerasauridae in te plaas omdat hy hulle nie as ware dinosourusse beskou het nie. Die meeste paleontoloë beskou egter sedert 1992 dié diere as ware dinosourusse, maar baie ander primitiewe, dinosourusagtige reptiele val binne die definisie van Dinosauriformes. Die klade val in die groter klade Dinosauromorpha.

## Klassifikasie 
Die kladogram hier onder is volgens Nesbitt (2011):

## Verwysings 
## Bronne 
* Ezcurra, M.D. (2006). A review of the systematic position of the dinosauriform archosaur *Eucoelophysis baldwini* Sullivan & Lucas, 1999 from the Upper Triassic of New Mexico, USA. *Geodiversitas*, **28** (4): 649-684. 
* Hutchinson, J.R. & Gatesy, S.M. (2000). Adductors, abductors, and the evolution of archosaur locomotion. *Paleobiology* **26** (4): 734-751
* Novas, F.E. (1996). Dinosaur Monophyly. *Journal of Vertebrate Paleontology* **16** (4): 723-741.
* Sereno, P.C. and Arcucci, A.B. (1994). Dinosaur precursors from the Middle Triassic of Argentina: *Lagerpeton chanarensis*. *Journal of Vertebrate Paleontology* **13**: 385-399.

## Eksterne skakels 
* PaleoWiki-inligting oor die takson Dinosauromorpha
* Inligting van "Paleontological Database"
* Inligting van "Thelescosaurus!"
Dulwich Village

**Dulwich Village** is een van min woonbuurte in die middestad van Londen wat hul oorspronklike dorpskarakter met 18de eeuse woonhuise, 19de eeuse huisies, skandpaal, hangende blommemandjies en 'n tolhek bewaar het. Die buurt staan bekend vir sy kunsgalery en oop groen ruimtes en is vanweë sy gerieflike gesinshuise, sy hoë gehalteskole, openbare vervoergeriewe en kort afstande van die *City of London*, die sentrale sakekern van die Britse hoofstad, veral aantreklik vir gesinne. Die befaamde 19de eeuse romantiese skrywer Lord Byron (1788-1824) het in Dulwich Village skoolgegaan.

In administratiewe opsig maak Dulwich Village deel uit van Dulwich in die Suid-Londense distrik Southwark.
22 Marsh Wall

duimnael|22 Marsh Wall

**22 Marsh Wall**, ook bekend as **The Landmark**, is twee residensiële wolkekrabbers in Docklands, 'n beduidende sakedistrik in oostelike Londen. Die geboue is in 2010 voltooi en het hoogtes van 140&nbsp;meter en 98&nbsp;m.

## Fotogalery 

Lêer:London MMB «61 Canary Wharf.jpg
Lêer:London MMB »083 The Landmark.jpg
Lêer:London MMB «P7 Canary Wharf and River Thames.jpg|Die torings en One Canada Square in die agtergrond.

## Eksterne skakels 
*  Amptelike webwerf